हैदराबाद के जनता मेट्रो रेल के सौगात मिलला से काफी खुश बाड़े। ईहाँ मेट्रो के शुरुआत के पहिला दिन ही 2 लाख से जादा यात्रियन एमे सफर कईल। हैदराबाद मेट्रो रेल लिमिटेड के प्रबंध निदेशक एन वी एस रेड्डी कहलें, पहिले ही दिन 2 लाख से अधिक यात्री लोग के मेट्रो में सफर कईल अपने आप में एगो रिकॉर्ड बा। ई हमरा उम्मीद से बढ़के बा। बतावत बानी कि हैदराबाद में प्राइवेट-पब्लिक पार्टनरशिप से शुरु कईल गईल मेट्रो प्रोजक्ट दुनिया के सबसे बड़हन एइसन प्रोजक्ट बा। मंगलवार के शुरु भईल 72 किमी के ई परियोजना के पहिले चरण में 24 स्टेशन के साथे 30 किमी के पहिला चरण पूरा भईल।
रेड्डी बतवले कि “80 फीसदी लोगन अपन काम के सिलसिला में मेट्रो से यात्रा कईले। उहवें बाकी मेट्रो के यात्रा के आनंद उठावे खातिर सफर कईले। उम्मीद बा कि एक महीना के बाद से 1.5 लाख यात्री रोज मेट्रो के सफर करीहऽ।” ऊ कहले कि कंपनी “पार्किंग एरिया के भी निर्माण करी। मेट्रो रेल के परिचालन सुबह के 6 बजे से रात के 10 बजे तक होई। एकर किराया भी दिल्ली के तर्ज पर (2 किमी दूरी के 10 रुपए आ 26 किमी से अधिक के दूरी के 60 रुपए) होई।”
तेलंगाना के नगर निगम आ शहरी विकास मंत्री एन टी रामा राव अधिकारियन आ पुलिस से सुरक्षा व्यवस्था पर कड़ा नजर रखे के कहले। ऊ ट्वीट करके बतवले कि मियापुर से नागोले के बीच 546 सुरक्षाकर्मी तैनात कईल गईल बा।
bho_Deva bho_Deva bho_Deva